1972L0160 — DA — 01.01.1985 — 007.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

RÅDETS DIREKTIV

af 17. april 1972

om støtte til ophør af landbrugsvirksomhed og til anvendelse af udnyttet landbrugsareal til strukturforbedringsformål

(72/160/EØF)

RÅDET FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske økonomiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Det europæiske Parlament, og

ud fra følgende betragtninger:

De mål for den fælles landbrugspolitik, som er nævnt i traktatens artikel 39, stk. 1, litra a) og b), kan ikke nås uden en ændring af landbrugsstrukturerne;

denne ændring af strukturerne er et grundelement i udviklingen af den fælles landbrugspolitik; den bør derfor bygge på en opfattelse, som er rådende i Fællesskabet, og på fællesskabskriterier;

forskellighederne i årsagerne til og arten og vægten af de strukturelle problemer i landbruget kan kræve løsninger, som varierer efter områderne, og som kan tilpasses fra tid til anden; det er nødvendigt at medvirke til den samlede økonomiske og sociale udvikling i hvert enkelt område; den bedste virkning kan opnås, hvis medlemsstaterne selv på grundlag af de opfattelser, som er rådende i Fællesskabet, og fællesskabskriterier kan iværksætte den fælles foranstaltning på grundlag af deres egne administrativt eller ved lov fastsatte bestemmelser, og hvis de selv, på de betingelser, som Fælleskabet har fastsat, bestemmer, i hvilken udstrækning denne foranstaltning kan gøres mere intensiv eller koncentreret i visse områder;

det er i første række vigtigt for at forbedre landbrugsindtægterne at begunstige oprettelsen af bedrifter med egnede størrelser og strukturer; for at oprette disse er det vigtigt at råde over frie jordarealer;

for at nå dette mål viser det sig nødvendigt at yde støtte til personer, som ophører med landbrugsvirksomhed og anvender de jordarealer, de dyrkede, til forbedring af landbrugsstrukturerne;

ved at der ydes driftslederne en tilstrækkelig stor præmie, som bør fastsættes i, forhold til det frigjorte areal, opnås, at udskiftning med hensyn til jorder fremmes;

driftsledere, som er mere end 55 år, møder imidlertid i almindelighed alvorlige vanskeligheder, når de skal omskoles fagligt; det vil derfor være formålstjenligt, indtil de fylder 65 år, at yde dem årlige godtgørelser, som vil gøre det muligt for dem at forlade landbruget;

der bør gives medlemsstaterne mulighed for at undlade at yde præmien eller kun at yde en del af denne til driftsledere, der har landbrug som hovederhverv, særlig når disse oppebærer en årlig godtgørelse;

nedlæggelse af bedrifter, hvor der fast arbejder ældre familiemedhjælpere og landbrugsmedhjælpere, kan medføre, at de mister deres arbejde og indtægter;

de tilstræbte mål, ville ikke blive nået, hvis de, der drager fordel af foranstaltningerne, stadig opretholdt en landbrugsproduktion, der kan afsættes;

det er dog ønskeligt, at de pågældende, hvis de ønsker det, kan fortsætte med at disponere frit over et begrænset areal;

det er ikke muligt i alle tilfælde at kræve, at alle de frigjorte jordarealer får en anvendelse i overensstemmelse med strukturforbedringen, men det er ikke desto mindre vigtigt at bestemme, at en tilstrækkelig stor del af jorden får en sådan anvendelse;

ophør af landbrugsvirksomhed bør udnyttes ikke alene for at kunne forøge størrelsen af de bedrifter, som må antages at kunne moderniseres, men også for at visse jordarealer kan inddrages fra landbruget, især for at kunne anvendes til beplantning med skov og til rekreative og sundhedsmæssige formål;

forfølgelse af sådanne mål kan lettes ved en indsats fra jordopkøbende organer, som kan udpeges af medlemsstaterne; til disse organer kan landmændene tilbyde deres jord med henblik på en senere anvendelse i overensstemmelse med strukturændringens formål;

alle de påtænkte foranstaltninger er af interesse for Fællesskabet og har til formål at virkeliggøre de mål, som er anført i traktatens artikel 39, stk. 1, litra a), herunder de strukturændringer, som er nødvendige for, at det fælles marked kan fungere bedst muligt; disse foranstaltninger udgør således en fælles foranstaltning efter artikel 6 i Rådets forordning (EØF) nr. 729/70 af 21. april 1970 om finansiering af den fælles landbrugspolitik ( 1 );

hvis den præmie. der beregnes i forhold til det frigjorte landbrugsareal imidlertid ikke nødvendiggør finansiering fra Fællesskabet, har den årlige godtgørelse, der betales til personer i alderen fra 55 til 65 år en særlig interesse for Fællesskabet, når den anvendes i ugunstigt stillede landbrugsområder, hvor støtteforanstaltninger til ophør af landbrugsvirksomhed endnu ikke anvendes;

da Fællesskabet medvirker til finansiering af denne fælles foranstaltning, bør det være i stand til at sikre sig, at de bestemmelser, der af medlemsstaterne træffes til dens gennemførelse, bidrager til at virkeliggøre dens mål; der bør derfor fastsættes en fremgangsmåde, ved hvilken der indføres et snævert samarbejde mellem medlemsstaterne og Kommissionen inden for Det stående Landbrugsstrukturudvalg, der er nedsat ved artikel 1 i Rådets beslutning af 4. december 1962 om samordning af landbrugsstrukturpolitikken ( 2 ); denne fremgangsmåde indebærer endvidere for de finansielle aspekters vedkommende høring af EUGFL Komiteen som bestemt i artiklerne 11 til 15 i forordning (EØF) nr. 729/70;

Det europæiske Parlament og Rådet bør en gang om året på grundlag af en rapport, som fremlægges af Kommissionen, kunne gennemgå resultaterne af Fællesskabets og af de nationale foranstaltninger, som er iværksat, for at kunne vurdere nødvendigheden af eventuelt at supplere eller tilpasse den indførte ordning;

det synes formålstjenligt, at de nærmere bestemmelser om støtteforanstaltninger til ophør af landbrugsvirksomhed igen kan gennemgås af Rådet efter en vis gennemførelsesperiode, dog med forbehold af de forpligtelser, som er indgået i løbet af denne periode,

UDSTEDT FØLGENDE DIREKTIV: